ཉེ་ཆར།གསར་འགོད་པར་མཚོ་སྔོན་ཞིང་ཆེན་མཚོ་ཤར་གྲོང་ཨུད་རྩ་འཛུགས་པུའུ་ནས་ཤེས་རྟོགས་བྱུང་གསལ།མཚོ་ཤར་གྲོང་ཁྱེར་གྱིས་གྲོང་ཁྱེར་ཡོངས་ཀྱི་ཁྱབ་ཁོངས་སུ་རིམ་པ་དབྱེ་ཞིང་གཞི་ཁྱོན་ཆེ་ལ་གཅིག་སྡུད་ཐོག་ལས་བྱེད་པ་བརྗེ་རེས་ཀྱི་ལས་དོན་སྤེལ་ནས་གྲོང་ཁྱེར་ཡོངས་ཀྱི་གཙོ་གནད་ལས་གནས་ཀྱི་ལས་བྱེད་པ་ལས་གནས་བརྗེ་རེས་བྱས་པ་རེད།འདི་ནི་མཚོ་ཤར་གྲོང་ཨུད་ཀྱིས་རྒྱལ་ཡོངས་ཀྱི་རྩ་འཛུགས་ལས་དོན་ཚོགས་འདུའི་དགོངས་དོན་ལག་བསྟར་དོན་འཁྱོལ་བྱས་ནས་ལས་བྱེད་པ་དུས་ཡུན་རིང་པོ་ས་ཆ་གཅིག་ཏུ་འགན་འཁུར་ཡུན་རིང་དྲགས་པས་སྲིད་གཙང་གི་ཉེན་ཁ་ཆེ་རུ་ཕྱིན་པ་དང་།འགན་འཁྲི་འཁུར་མི་ཕོད་པ་དང་བྱ་སྤྱོད་སྤེལ་མི་ནུས་པ་སོགས་ཀྱི་གནད་དོན་ཐག་གཅོད་བྱེད་པའི་ཞིབ་ཕྲའི་ལག་ལེན་ཞིག་རེད་ལ།ལས་བྱེད་པར་དོ་དམ་ནན་པོ་བྱེད་པ་དང་།ལས་བྱེད་པར་གསོ་སྐྱོང་སྦྱོང་བརྡར་བྱ་རྒྱུར་ཤུགས་སྣོན་རྒྱག་པ།རུལ་སུངས་མཆེད་རྒྱུ་སྔོན་འགོག་བྱེད་པ་བཅས་ཀྱི་གསར་གཏོད་ཀྱི་བྱ་ཐབས་ཤིག་ཀྱང་ཡིན་པ་རེད།